Zulkifli Lubis

Zulkifli Lubis(lair ingBanda Acèh,23 Dhésèmber1923– pati ingJakarta,23 Juni1993ing umur 69 taun)inggih punika mantan KSAD periode2Mèi1955-22Juni1955. Kajawi punika piyambakipun ugi dipunkenal minangka pendiri lan ugi njabat minangka Ketua Badan Intelijen ingkang angka 1 ingIndonésia. Zulkifli minangka putra angka 5 saking 10 sadhérék. Bapakipun gadhah nama Aden Lubis gelar Sutan Darialam lan ibunipun gadhah nama Siti Rewan Nasution. Kekalih tiyang sepuhipun minangka guru ing satunggaling sekolah guruNormaalschool.
Zulkifli Lubis pikantuk kesempatan ndhérék pendidikanWalandaingHollandsch Inlansche School. Sasampunipun mungkasaken HIS, lajeng Kifli nglajengaken dhatengMeer Uitgebreid Lager Onderwijswonten ing kutha ingkang sami. Wonten ing jaman punika Zulkifli Lubis wiwit katingal asring maos koran Deli Blaad, ingkang pikantuk saking kancanipun ingkang dedagangan. Lumantar Deli Blaad, Zulkifli wiwit ngenal pidato-pidatoSukarno,Hatta,Muhammad Husni Thamrinlan perdebatan wonten ingVolksraad. Koran ingkang minangka kagunganipun pamilik perkebunan wonten ing Sumatera Timur punika gadhah peranan mbangkitaken greget kebangsaan pelajar kados déné Zulkifli Lubis. Wonten ingMULO, Zulkifli lan kanca-kancanipun kagabung wonten ing salebeting kelompok Patriot. Ingkang saged dipunsebut minangka oposisi "diam-diam" amargi minangka tuladha, manawi wonten upacara, kelompok punika boten purun nyekaraken lagu kebangsaanWalanda,Wilhelmus, malahan ngajak pasarta upacara sanèsipun saperlu ndhérék mendel kemawon.
Sasampunipun tamat saking MULO, Zulkifli nglajengaken dhatengAlgemeene Middlebare School Bwonten ing Yogyakarta. Bab ingkang ngremenaken tumrap Zulkifli wonten ing AMS B inggih punika kesempatan dipunsuwuni majeng dhateng ngajeng kelas saperlu nyobi ngulang kanca-kancanipun. Kadosta mata wulangan ngèlmu tata nagara lan sajarah. Wonten ing AMS B, Zulkifli sesarengan kaliyan kanca-kancanipun asring ngawontenaken pirembagan bab kebangsaan, kalebet kanca-kanca sakingParindra.
NalikaJepangnjajah Hindia Walanda, Zulkifli Lubis ndhèrèk ajakan kancanipun saperlu ndhèrèk gladhen ingkang dipunwontenaken déning Tentara Jepang kanggé para nom-noman. Pilihan punika dipunpendhet Zulkifli katimbang piyambakipun nganggur. Sasampunipun pikantuk gladhen antawis 2 wulan wonten ingSeinen Kurensho(pusat kanggé gladhen barisan nom-noman), Zulkifli pikantun tawaran mirunggan saperlu pikantuk pendidikan perwira militèr. Wonten ingSeinen Dojo(balai penggemblengan nom-noman) Tangerang wonten antawis 40 siswa saking sadaya wewengkon ingJawa. Zulkifli Lubis,Kemal IdrislanDaan Mogotkalebet angkatan ingkang angka 1. Balai penggemblengan punika ingkang pisanan ngenalaken Zulkifli wonten ing donya intelijen.
Wonten ing mrika Zulkifli namung sekedhap amargi piyambakipun dipunpindhaken dhateng Resentai (korps galdhen)Bogor. Raos sengsemipun Zulkifli Lubis tumrapJepangwiwit ical nalika ningal punapa ingkang kadadosan. Kathah-kathahipun instruktur ingkang asalipun saking wadyabala wadyabala kanthi busana lusuh lan katingal reged. Kaanan punika bènten sanget kaliyan ingkang kadadosan ing Seinen Dojo,Tangerang. Sedaya instruktur gadhah penampilan rapi lan resik. Wonten ing Resentai Bogor, Zulkifli boten kathah pikantuk kawruh lan ketrampilan militèr ingkang cekap ngengeti pendidikan ingkang namung kalaksanan 3 wulan kemawon lan langkung dipunarahaken ing maringi raos greget.
Wonten ing wulanDhésèmber1943, parashodanchopunika dipunlantik lajeng kawangsulaken malih dhateng kutha asalipun utawi laladanipunpiyambak-piyambak saperlu ndhèrèk wonten ing salebeting pembentukandaidan(batalyon). Letnan Dua Zulkifli Lubis, Kemal Idris, Sabirin Mochtar, Satibi Darwis, Daan Mogot, Effendi, lan Kusnowibowo mbiyantu Kapten Tsuhiya Kiso saperlu nyamektakaken pembentukan daidan-daidan wonten ingpuloBali. Lajeng Zulkifli Lubis, Kemal Idris lan Daan Mogot dipunlebetaken ing sawijining staf mirunggan dipunbentuk kanthi resmi ingkang dipunsukani nama Boei Giyugun Shidobu kanthi tugas ngengini babagan sadaya prakawis ingkang gegayutan kaliyanPembela Tanah Air.
Sasampunipun Prastawa 17 Oktober ingkang nggayutaken konflik internal wonten ing Angkatan Dharat, pungkasanipun Zulkifli dipunangkat ngampingiBambang Sugengminangka Wakasad lan sasampunipun Bambang Sugeng ngundhuraken dhiri wonten ing pertengahan1955piyambakipun dipunangkat dados pelaksana tugas KSAD. Amargi kathahipun swanten ingkang nentangpiyambakipun amargi dipunanggeplangkung intelijen tinimbang militèrlan pro-Barat, saéngga posisinipun dipungantosaken déningBambang Utoyo.